Discuție:Calliphoridae

message: Stimaţi colegi,
Nu este interesant cine a introdus într-un articol, care are ca scop cunoaşterea intrinsecã a familiei Calliphoridae, un fragment întitulat “Clasificare dupã mai multe surse”. Cãci, esenţialul este sã vedem dacã aceastã incluziune este oportunã, adecvatã şi în concordanţã cu ceea ce se trateazã în articolul respectiv, pentru clarificarea unei noţiuni enciclopedice.
Dupã pãrerea mea, chiar dacã s-a subîmpãrţit “clasificarea” inclusã în articolul despre “Calliphoridae” în “clasificãri vechi” şi “clasificare modernã”, subliniindu-se cã Dr. Lehrer este unul din reprezentanţii acesteia din urmã, faptul nu exprimã un adevãr ştiinţific şi chiar unul informativ. Deoarece, pânã acum nimeni, nu s-a preocupat de aprofundarea unei clasificãri care vrea sã exprime sistemul ordinului Diptera şi nu al familiei Calliphoridae. In diferite asociaţii, mai ales americane (ITIS-North America, GBIF, Taxonomicon etc.), s-au introdus, fãrã nici un fel de justificare sau cercetare serioasã, diferite formulãri sistemice lipsite de valoare ştiinţificã, contradictorii şi care nu sunt luate în consideraţie de cãtre adevãraţii specialişti. In ceea ce-l priveşte pe Dr. Lehrer, acesta nu a fãcut niciodatã aluzie şi nici nu s-a preocupat de sistemul ordinului Diptera. El a fost numai adeptul adoptãrii suprafamiliei Sarcophagoidea sau Sarcophagidea, introduse de Hall (1948) şi în care au fost incluse - dupã studiile excepţionale ale lui Boris von Rohdendorf (1964) - familiile Sarcophagidae, Calliphoridae, Rhinophoridae şi Stackelbergomyiidae, adoptate şi de marele dipterolog chinez contemporan Fan Zide (1992, 1997).
Pentru informarea cititorilor, trebuie sã subliniem cã, în ultima vreme dipterologul simulant Thomas Pape, a dorit sã se afirme pe plan mondial prin “clasificãrile” sale bazate pe o serie de false “analize cladistice”, manipulând (cu ajutorul unor programe fanteziste de calculator) date morfologice foarte sumare asupra dipterelor, în scopul de a ajunge la unitãţi suprataxonomice şi infrataxonomice originale, dar subiective şi nereale. Astfel, el a menţionat, timp de mulţi ani, cã familia Calliphoridae aparţine de suprafamilia “Oestroidea”, ceea ce a determinat - prin credulitatea celor din asociaţiile americane de înregistrare a taxonilor - sã se adopte aceastã denumire fictivã. De numai doi ani, chiar şi Pape şi-a schimbat pãrerea şi a considerat cã aceastã suprafamilie nu mai conţine familia Calliphoridae, aceasta aparţinând de altã suprafamilie, şi anume “ Tachinoidea “.
Totuşi, toate aceste informaţii şi, mai ales, enclava introdusã în textul articolului “Calliphoridae” nu-şi gãseşte rostul aici, pentru cã ea se referã la clasificarea ordinului Diptera. Imaginea  subordonãrii taxonomice a familiei Calliphoridae este reprezentatã suficient de clar în cadranul din dreapta sus al articolului. De aceea, incluziunea despre care discutãm poate constitui o contribuţie numai în cadrul noţiunii de “Diptera”. Clasificarea Calliphoridelor este altă problemă şi ea va fi mai dezvoltată de noi în viitorul apropiat.
Falco
thread_title: Despre "Clasificarea după mai multe surse

message: Calliphoridele nu sunt denumite în limba românã drept “muşte”. Acestea din urmã indicã dipterele din familia Muscidae, adicã “muşte” propriu zise, care sunt aproape permanent sinantrope.
Falco
thread_title:  Despre "muşte" 

message: In clasificaţia din « Taxonomicon » sau « Sistema Naturae 2000 » s-a adoptat o clasificaţie învechitã sau a unor amatori care pretind cã au fãcut “analize cladistice”, dar lipsite de baze ştiinţifice reale şi folosind aceleaşi caractere somatice nesemnificative şi variabile ale dipterelor ca şi autorii clasici din secolele 19, 20 şi începutul secolului 21, prelucrate cu ajutorul calculatoarelor. In felul acesta ei au acordat o importanţã deosebitã rezultatelor acestor “analize” sterpe, numai pentru cã au fost obţinute cu ajutorul unor programe nebiologice şi nu gândirii specialiştilor care au efectuate cercetãri microscopice susţinute în laborator. De aceea, clasificaţia prezentatã de Taxonomicon sau de aceea din nomenclatorul lui BioSystematic Database of World Diptera (BDWD) ş.a. sunt nişte simple cataloage subiective, care nu sunt realizate de cãtre specialiştii familiei respective şi, deci, nu reprezeintã o litera de lege pentru taxonomişti, care de altfel nici nu ţin seama.
Pe de altã parte, Taxonomicon menţioneazã suprafamilia Oestroidea, care nu este recunoscutã de specialiştii actuali şi înglobeazã în mod absurd - dupã ea - şi familiile Tachinidae, Gasterophilidae, Hypodermatidae, Oestridae. Dupã cercetãrile moderne, familiile Sarcophagidae, Calliphoridae, Rhinophoridae şi Bengaliidae aparţin de suprafamilia Sarcophagoidea (vezi, Hall, Rohdendorf, Fan Zide, Lehrer etc.). In acelaşi timp, în familia Calliphoridae Taxonomicon prezintã numai 5 subfamilii, acestea fiind mult mai multe, ca de exempluToxotarsinae, Sarconesiinae, Polleniinae, Phormiinae etc. (vezi Fan Zide, Calliphoridae, 1997:11-16). 
Din aceste motive, menţionarea clasificaţiei vetuste din Taxonomicon, nu numai cã nu aduce nimic din punct de vedere ştiinţific, dar constituie o dificultate în înţelegerea realã şi modernã a acestei familii de diptere.
Falco
thread_title:  Legăturile externe ale Calliphoridelor 

message: Trebuie sa informez pe toţi cei care consultã acest articol, cã baza ştiinţificã a sa o constituie cercetarea modernã a dipterelor din aceastã familie. Prin aceasta se înţelege cã întreaga taxonomie şi clasificaţie a Calliphoridelor sunt fundamentate pe ansamblul caracterelor somatice ale lor si în special pe structurile lor postabdominale (genitalia), care ilustreazã cu precãdere caracterele de grup specific, generic si de familie. În urma cercetãrilor sale, dr. A.Z. Lehrer a fost primul taxonomist din România care a folosit aceste structuri postabdominale în identificarea speciilor din familia Calliphoridae, dar şi primul - pe plan mondial - care a separat familia Bengaliidae - folosind aceleaşi concepţii moderne - din ceea ce a constituit până acum familia polifileticã vetustã a Calliphoridelor. Din aceastã cauzã, materialele care sunt plasate greşit de cãtre Wikipedia Commons în familia Calliphoridae sau care sunt eronate trebuie sã fie redistribuite sau arhivate. De asemenea, toate ilustraţiile înmagazionate aici nu au nici un fel de valoare ştiinţificã, deoarece nici una din fotografiile adunate nu reprezintã realitatea taxonomicã înscrisã în ele. Nici un nume de specie nu poate fi ilustrat şi confirmat prin aceste fotografii foarte slabe, realizate cu siguranţã de nişte amatori fotografi fãrã cunoştinţe taxonomice. În acelaşi timp, toate fotografiile de “Bengalia”, neavându-şi locul în familia Calliphoridae, trebuie sã fie direcţionate spre familia Bengaliidae, cu toate cã ele au aceleaşi caracteristici slabe atât din punct de vedere taxonomic, cât şi din punct de vedere artistic.
Falco
thread_title:  Despre « materialele multiple legate de Calliphoridae » din Wikipedia Commons